Zemanová, Anna, poslankyňa NR SR (2023-02-14):
Ďakujem pek... (rečníčka si odkašľala), pardon, milí kolegovia, ďakujem pekne za možnosť uviesť návrh zákona o turistických trasách a o zmene a doplnení niektorých zákonov, ktoré predkladá po druhýkrát v tomto, v tejto Národnej rade skupina poslancov, tentokrát skupina poslancov Anna Zemanová, Jaromír Šíbl, Ján Benčík, Tomáš Lehotský, Tomáš Šudík, Mária Šofranko, Ján Szőllős a Marián Viskupič. Cieľom zákona je predovšetkým vytvoriť doposiaľ neexistujúci jednotný právny rámec pre problematic... pre problematiku turistických trás a turistického značenia, zaviesť jednotný turistický register a opraviť proces zápisu údajov do tohto registra, zákonom opraviť problematiku turistického značenia a za účelom ochrany turistických trás a turistického značenia upraviť priestupky a iné správne delikty na tomto úseku. Návrh zároveň obsahuje aj návrh niektorých zmien už existujúcich právnych predpisov. Treba povedať, že doteraz neexistuje žiadna právna úprava alebo len minimálna právna úprava, ktorá hovorí o problematike turistických trás, ktoré všetci považujeme za takú nejakú samozrejmosť, pretože turizmus a turistika je najrozšírenejším športom na Slovensku a praktizujú ho desaťtisíce, desaťtisíce občanov. A turistické značenia, na ktoré sme naozaj zvyknutí ako na takú samozrejmosť, je niečo ojedinelé na Slovensku a v Čechách, pretože práve turistické značenie, také, ako ho poznáme, má už 130 rokov, viac ako 130 rokov a jeho význam bol aj zapísaný v minulom roku do kultúrneho nehmotného dedičstva Slovenska ako niečo výnimočné, výnimočné a samozrejmé, a preto sme si tak naňho zvykli, ako keby to bolo také zvykové právo, avšak nie je to celkom tak a problematika, ktorú potrebujeme, aby zabezpečila tú legitimitu značenia, správnosť a spoľahlivosť, je dobré, aby bola ukotvená v zákone. (Ruch v sále a zaznievanie gongu.) Dnes o turistickom značení hovorí slovenská technická norma, ktorá nejakým spôsobom upravuje, ako by tie značky mali byť vyzera... ako by mali vyzerať, avšak vieme, že normy nie sú záväzné, ale majú len odporúčací charakter. Tu treba jednoznačne povedať veľké ďakujem Klubu slovenských turistov, ktorí tiež už majú svoju dlho... dlhoročnú tradíciu ešte z minulého tisícročia, dá sa povedať, a Klub slovenských turistov sa v rámci svojej dobrovoľníckej činnosti naozaj zodpovedne stará o turistické značenie. Tie, ktoré sú známe podľa tých: modrá, červená, žltá, zelená, ktorá sprevádza turistu z miesta A do miesta B. Nie sú už upravené starostlivosť o tzv. náučné turistické trasy a iné trasy, ktoré nám vznikajú postupom času, ako aj turizmus sa vyvíja. Pribúda veľká ďalšia turis... skupina turistov, ktorá v minulosti nebola až taká intenzívna, a sú to cykloturisti. Tu tiež treba poďakovať cykloklubu, cyklo... cykloiniciatíve, ale, pardon, nehovorím presne názov, cyklo... klubu slovenských cyklistov, ktorí taktiež prispeli veľkou mierou, Slovenský cykloklub, pardon, takto je správny názov, sa ospravedlňujem (povedané so smiechom), ale aspoň vidíte, že to je naozaj niečo, čo vzniklo neskoršie, a Slovenský cykloklub zastrešuje budovanie cyklistických turistických trás, čiže to sú iné, ako sú cyklotrasy, ktorú sú, slúžia na účel dopravy, to znamená ako súčasť dopravného systému, ale klub, Slovenský cykloklub zastrešuje vybudovanie tých cykloturistických trás, ktoré taktiež vez... vedú cez pohoria a slúžia na rekreačné a turistické, turistické účely. Ďalšia skupina turistov, ktorá je veľmi intenzívna, no, samozrejme, sú to lyžiari, sú to bežecké lyžiarske trasy, pribudli turistické trasy, ktoré slúžia napríklad koničkárom, že trasy, kde je možné chodiť s koňmi. Ďalšia veľká skupina turistov, ktorá nie je organizovaná, je vodná turistika, ale tiež veľmi bežná, hej. Vodná turistika, ktorá, ktorá je veľmi populárna od malých detí až po naozaj splavovanie našich divokých riek a tiež funguje tak nejak zvykovo a bez toho, aby mala určené alebo napomáhala určiť nejaký poriadok aj na týchto vodných turistických trasách. Čiže toto sú všetko turistické trasy v jednom balíku a náš zákon vlastne vytvára, sa snaží vytvoriť kumulatívny poriadok s týmito turistickými trasami, a čo je kľúčové, vytvára zopár, vytvára hlavne register, kde občania turisti, záujemcovia o turizmus budú, získajú všetky informácie, ktoré potreb... budú potrebovať preto, aby išli na turistiku. Nejakú z tých, ktorých som spomenula. Chcem povedať, že tento náš návrh zákona má širokú podporu medzi turistami, je to, dôkazom je aj petícia, ktorá, ktorú organizoval práve Klub slovenských turistov na podporu tohto zákona ešte pred tým pol rokom, keď sme ho predkladali prvýkrát do Národnej rady, kde teda neprešiel do druhého čítania. Vypočuli sme si argumenty, otázky, tie neistoty, ktoré boli v rámci toho, tej predchádzajúcej verzie, a dnešný návrh reflektuje na tú diskusiu, ktorá trvala viac ako pol roka od predloženia predchádzajúceho návrhu. Čiže naozaj vo veľmi krátkom čase, keď bola petícia spustená, v tom čase 8-tisíc občanov už dohromady podpísalo túto petíciu, ale prihováral sa za to aj snem Klubu slovenských turistov, ktorý bol na jeseň minulého roku, a kde nás aj vlastne informovali, následne aj cez médiá, ako som povedala, že ja zapísaný, značkovanie turistických trás zapísané do reprezentatívneho zoznamu nehmotného kultúrneho dedičstva Slovenska. Keďže turistika, turizmus je šport, tak aj gestorským výborom pre tento návrh zákona je výbor pre vzdelávanie a šport, a to z toho dôvodu, že už v súčasnosti rezort športu podporuje aj finančne, má svoje rozpočtované prostriedky na podporu financovania obnovy značkovania. To však fungovalo v súčasnosti alebo funguje v súčasnosti na základe grantovej výzvy, prostredníctvom ktorej tie príslušné organizácie, ktoré sa starajú o turistické trasy získavajú prostriedky na značenie. Dominantne je to Klub slovenských turistov, ktorý naozaj, treba povedať, že excelentne si robí svoju prácu, čo sa týka aj výkonu v teréne. Majú rozdelených značkárov seniorov, juniorov. Samozrejme, aj oni sa boria s problémom... (Prerušenie vystúpenia predsedajúcim.)